CELEX: 32012D0385
Language: ro
Date: 2012-07-12 00:00:00
Title: 2012/385/UE: Decizia de punere în aplicare a Comisiei din 12 iulie 2012 de modificare a Deciziei 2009/12/CE privind autorizarea unor metode de clasificare a carcaselor de porc în Danemarca [notificată cu numărul C(2012) 4712]

14.7.2012   
            
            
               RO
            
            
               Jurnalul Oficial al Uniunii Europene
            
            
               L 186/36
            
         DECIZIA DE PUNERE ÎN APLICARE A COMISIEI
   din 12 iulie 2012
   de modificare a Deciziei 2009/12/CE privind autorizarea unor metode de clasificare a carcaselor de porc în Danemarca
   [notificată cu numărul C(2012) 4712]
   (Numai textul în limba daneză este autentic)
   (2012/385/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Prin Decizia 2009/12/CE a Comisiei (2) s-a autorizat utilizarea a șase metode de clasificare a carcaselor de porc în Danemarca.
            
         
               (2)
            
            
               Danemarca a afirmat că evoluția echipamentului automat, AutoFom, într-o versiune intitulată „versiunea III” face ca utilizarea și calibrarea acestui aparat în abatoarele daneze să fie de dorit. Prin urmare, este necesar să se obțină formula pentru această nouă metodă.
            
         
               (3)
            
            
               Danemarca a solicitat Comisiei să autorizeze această nouă metodă de clasificare a carcaselor de porc pe teritoriul său și a prezentat o descriere detaliată a testului de disecție, indicând principiile pe care se bazează metoda respectivă, rezultatele testului de disecție și ecuația folosită pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (3).
            
         
               (4)
            
            
               Din examinarea acestei solicitări reiese că sunt îndeplinite condițiile de autorizare a metodei de clasificare respective. Prin urmare, metoda de clasificare respectivă ar trebui să fie autorizată în Danemarca.
            
         
               (5)
            
            
               Prin urmare, Decizia 2009/12/CE ar trebui modificată în consecință.
            
         
               (6)
            
            
               Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   Decizia 2009/12/CE se modifică după cum urmează:
   
               (1)
            
            
               La articolul 1 se adaugă următoarea literă (g):
               
                           „(g)
                        
                        
                           aparatul «Automatic ultrasound instrument (AutoFOM III)» și metodele de estimare aferente, ale căror caracteristici sunt prezentate în partea 7 din anexă.”
                        
                     
         
               (2)
            
            
               Anexa se modifică în conformitate cu anexa la prezenta decizie.
            
         Articolul 2
   Prezenta decizie se adresează Regatului Danemarcei.
   
      Adoptată la Bruxelles, 12 iulie 2012.
      
         
            Pentru Comisie
         
         Dacian CIOLOȘ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 6, 10.1.2009, p. 83.
   
      (3)  JO L 337, 16.12.2008, p. 3.
   
      ANEXĂ
      În anexa la Decizia 2009/12/CE se adaugă partea 7, după cum urmează:
      
         „Partea 7
         
         AUTOMATIC ULTRASOUND INSTRUMENT (AutoFOM III)
         
                     1.
                  
                  
                     Normele prevăzute în această parte a anexei se aplică pentru clasificarea carcaselor de porc cu ajutorul aparatului „AutoFOM III”.
                  
               
                     2.
                  
                  
                     Aparatul este dotat cu șaisprezece transductoare ultrasonice de 2 MHz (Carometec A/S), distanța de operare între transductoare fiind de 25 mm. Datele ultrasonice includ măsurători ale grosimii grăsimii dorsale și ale grosimii mușchiului, precum și alți parametri asociați. Rezultatele măsurătorilor se convertesc în estimări ale procentajului de carne macră cu ajutorul unui computer.
                  
               
                     3.
                  
                  
                     Conținutul de carne macră al unei carcase se calculează după următoarea formulă:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11),
                     unde:
                     Ŷ= procentul estimat de carne macră în carcasă,
                     R2P5, R2P10, R2P11, R3P3, R3P5, R4P8, R4P10 și R4P11 – sunt variabilele măsurate de AutoFOM III.
                  
               
                     4.
                  
                  
                     Punctele de măsurare sunt descrise în partea II a protocolului prezentat Comisiei de către Danemarca în conformitate cu articolul 23 alineatul (4) din Regulamentul (CE) nr. 1249/2008 al Comisiei (1).
                     Formula este valabilă pentru carcasele cu masa cuprinsă între 50 și 110 kilograme.
                  
               
      
         (1)  JO L 337, 16.12.2008, p. 3.”